**REPUBLIKA HRVATSKA**

**OSNOVNA ŠKOLA IVANSKA**

**Ulica Petra Preradovića 2, Ivanska**

**Tel.fax:043/227-560, 043/227-567**

**e-mail:ured@os-ivanska.skole.hr**

**KLASA: 400-04/24-01/02**

**URBROJ: 2103-10-06-01-24-6**

**Ivanska, 30.07.2024.**

**OBRAZLOŽENJE OPĆEG I POSEBNOG DIJELA POLUGODIŠNJEG IZVJEŠTAJA O IZVRŠENJU FINANCIJSKOG PLANA OŠ IVANSKA ZA 2024. GODINU**

**UVOD**

Na temelju Zakona o proračunu (»Narodne novine«, broj 144/21.) donesen je Pravilnik o polugodišnjem i godišnjem izvještaju o izvršenju proračuna i financijskog plana (NN 085/2023). Prema Pravilniku članka 4. Polugodišnji izvještaj o izvršenju proračuna sadrži: opći dio, posebni dio, obrazloženje i posebne izvještaje.

OŠ Ivanska je proračunski korisnik Bjelovarsko-bilogorske županije, a posluje preko ustrojene Riznice. Po uputama Osnivača evidentiraju se poslovne promjene u dvije cjeline i to proračunska sredstva koja obuhvaćaju sredstva Osnivača i vlastita sredstva koja obuhvaćaju sredstva državnog proračuna i vlastita sredstva Škole. Polugodišnji Izvještaj o izvršenju financijskog plana je izvještaj koji pokazuje kojim udjelom su ostvareni prihodi, primici, rashodi i izdaci u prvih šest mjeseci 2024. godine (od 01.01.2024. do 30.06.2024.), u odnosu na Financijski plan za 2024. godinu.

1. **OBRAZLOŽENJE OPĆEG DIJELA POLUGODIŠNJEG IZVJEŠTAJA O IZVRŠENJU FINANCIJSKOG PLANA OŠ IVANSKA ZA 2024. GODINU**

Prema Pravilniku o polugodišnjem i godišnjem izvještaju o izvršenju proračuna i financijskog plana članka 5. opći dio sadrži:

– sažetak Računa prihoda i rashoda i Računa financiranja,

– Račun prihoda i rashoda i

– Račun financiranja.

Račun prihoda i rashoda i Računa financiranja sadrži prikaz ukupno ostvarenih prihoda i primitaka te izvršenih rashoda i izdataka na razini razreda ekonomske klasifikacije te razliku između ukupno ostvarenih prihoda i rashoda te primitaka i izdataka. Prihodi i primitci, rashodi i izdatci su uglavnom izvršeni u odnosu na Financijski plan za 2024.godinu.

U izvještaju je vidljivo da su:

Prihodi i primitci ukupno su ostvareni 59,50% Financijskog plana za 2024. godinu.

Rashodi i izdatci ukupno su ostvareni 59,56 % Financijskog plana za 2024. godinu.

Prihodi poslovanja ukupno ostvareni 59,50% Financijskog plana za 2024. godinu.

Rashodi poslovanja ukupno su ostvareni 60,02 % Financijskog plana za 2024. godinu.

Rashodi za nabavu nefinancijske imovine 40,97% Financijskog plana za 2024. godinu.

Iz prenesenog viška ranijih godina u iznosu od 24.148,05 eura nabavljen je namještaj, plinski štednjak, te su pokrivene edukacije i stručna usavršavanja zaposlenika i njihova putovanja po Erasmus + projektu.

Obrazloženje sadrži i podatke o stanju novčanih sredstava na računima proračunskih korisnika. Na početku izvještajnog razdoblja 1.1.2024. iznos novčanih sredstava je bio 26.204,46 eura, a dok dana 30.06.2024. iznos novčanih sredstava na računu bio 7.169,20 eura. Novac na računu kod tuzemnih poslovnih banaka sastoji se od iznosa koji je ostvaren vlastitim prihodima i iznosa koji je namijenjen za potrebe Erasmus + projekta.

1. **OBRAZLOŽENJE POSEBNOG DIJELA POLUGODIŠNJEG IZVJEŠTAJA O IZVRŠENJU FINANCIJSKOG PLANA OŠ IVANSKA ZA 2024. GODINU**

Prema Pravilniku o polugodišnjem i godišnjem izvještaju o izvršenju proračuna i financijskog plana članka 22. Obrazloženje posebnog dijela izvještaja o izvršenju proračuna za proračunsku godinu temelji se na obrazloženju financijskih planova proračunskih korisnika, a sadrži obrazloženje izvršenja programa koje se daje kroz obrazloženje izvršenja aktivnosti i projekata zajedno s ciljevima koji su ostvareni provedbom programa i pokazateljima uspješnosti realizacije tih ciljeva koji se sastoje od pokazatelja učinka i pokazatelja rezultata.

* 1. **PROGRAM: P1 REDOVNE DJELATNOSTI**

Unutar programa je organizirana aktivnost Redovna djelatnost OŠ – vlastita sredstva.

* + 1. CILJ PROGRAMA

Kod planiranja prihoda i rashoda planira se svrsishodna nabava opreme za rad kroz uključenje vlastitih sredstava u osiguranje materijalne osnove rada, za što kvalitetniji rad i ugođaj unutar primarnog djelokruga rada škole, kako učenika/ca, tako i zaposlenika/ca. Povećati interes učenika/ca za zdravu prehranu u školskoj kuhinji i povećati interes članova zajednice za sportske aktivnosti kroz zakup školsko-sportske dvorane. Kroz izvannastavne aktivnosti i izvanučioničnu nastavu proširiti interese i znanje učenika/ca. U ovaj program su uvrštene plaće i materijalna prava zaposlenih koji se financiraju iz državnog proračuna, te imaju za cilj pravedno nagraditi zaposlene za njihov kvalitetan rad u školi.

* + 1. IZVRŠENOST CILJA PROGRAMA

Program P1 redovne djelatnosti ostvarenje 62,16 % Financijskog plana za 2024. godinu. Cilj programa je izvršen prema njegovoj određenosti. Nabavljen je učionički namještaj što će pridonijeti nastavnom procesu. Uz navedeno nabavljen je štednjak za kvalitetniju pripremu školskog obroka u školskoj kuhinji. Zaposlenici su dobili povećanje plaće s obzirom na podizanje koeficijenata za njihov kvalitetan rad u školi.

* 1. **PROGRAM: P14 OSNOVNOŠKOLSKO OBRAZOVANJE – DECENTRALIZACIJA**

Unutar programa su organizirane aktivnosti i projekti: Redovna djelatnost OŠ – DEC, Investicijsko i tekuće održavanje u OŠ – DEC, Ulaganja u opremu osnovnog školstva – DEC.

* + 1. CILJ PROGRAMA

Kroz redovne materijalne troškove škole koji se financiraju iz sredstava županijskog proračuna (osnivač Bjelovarsko-bilogorska županija), osigurati materijalnu osnovu za redovno funkcioniranje. Ulaganja u građevinske objekte i opremu, kako kroz redovno održavanje, tako i kroz nabavu sredstava za rad i izgradnju novih objekata, te kroz investicijsko održavanje građevinskih objekata. Povećati upućivanje zaposlenika na stručna osposobljavanja. Poboljšati materijalnu osnova za redovan rad učitelja u nastavnom procesu.

* + 1. IZVRŠENOST CILJA PROGRAMA

Program P14 Osnovnoškolsko obrazovanje-decentralizacija ukupno ostvareni 51,16 % Financijskog plana za 2024. godinu

Općeniti cilj programa je u većoj mjeri izvršen prema njegovoj određenosti. Osigurala su se materijalna sredstava u okviru decentraliziranih sredstava za redovno funkcioniranje, te redovno investicijsko održavanje postrojenja i opreme, građevinskih objekata. U okviru ovog programa nabavljena je nematerijalna imovina ( komunikacijski ormar, zamrzivač i hladnjak).

* 1. **PROGRAM: P15 OSNOVNOŠKOLSKO OBRAZOVANJE - IZNAD STANDARDA**

Unutar programa organizirane su slijedeće aktivnosti i projekti: Županijska natjecanja OŠ, Kulturne i javne djelatnosti , Osiguranje školskih zgrada Sufinanciranje e-tehničara, Školska shema, Školski medni dan, Erasmus+ i Pomoćnici u nastavi.

* + 1. CILJ PROGRAMA

Poticati učenike i omogućiti materijalnu osnovu za sudjelovanje učenika na županijskim natjecanjima u znanju. Usluge e-tehničara su neophodne zbog održavanja CARNET mreže i IKT opreme u školi. Školska shema je EU projekt kojim se omogućuje dostupnost mlijeka i voća u prehrani učenika/ca, Školski medni dan je EU projekt kojim se učenicima 1. razreda poklanja staklenka meda. Erasmus+ je projekt EU u području općeg obrazovanja i odgoja, a cilj je dodatno obrazovanje učitelja u inozemnim učilištima, kako bi svoje novo znanje prenijeli na svoja radna mjesta. Pomoćnici u nastavi rade sa učenicima kojima je potrebna pomoć u nastavi.

* + 1. IZVRŠENOST CILJA PROGRAMA

Program P15 Osnovnoškolsko obrazovanje-iznad standarda ukupno ostvareni 32,96% Financijskog plana za 2024. godinu.

A000289 Županijska natjecanja ostvarena su 82,95 % Financijskog plana za 2024.godinu.

A000296 Kulturne i javne djelatnosti ostvareno je 0% Financijskog plana za 2024.godinu.

A000298 Osiguranje školskih zgrada Osnovnih škola ostvareno je 0% Financijskog plana za 2024.godinu.

A000299 Sufinanciranje E-tehničara u Osnovnim školama ostvareno 47,79% Financijskog plana za 2024. godinu.

T000102 Školska shema -OŠ ostvareno je 72,09 % % Financijskog plana za 2024. godinu.

T000105 Školski medni dan ostvareno je 0% Financijskog plana za 2024. godinu.

T000170 Pomoćnici u nastavi OŠ, Faza VI., ostvareno je 99,99% Financijskog plana za 2024. godinu.

T000169 Erasmus + K1 u području općeg odgoja i obrazovanja ukupno ostvareno je 24,95% Financijskog plana za 2024. godinu.

Učenici su bili na županijskim natjecanjima. Sredstvima po projektu Školske sheme učenici su dobili mlijeko i voće. Prema projektu osigurana je pomoćnica za učenika kojemu je potrebna pomoć u nastavi. U okviru Erasmus + projekta zaposlenici su odlazili na stručna usavršavanja, s ciljem bolje osposobljenosti kako bi se poboljšao nastavni proces. U okviru ovog programa poboljšala se materijalna osnova za redovan rad učitelja u nastavnom procesu.

**ZAKLJUČAK**

Pokazatelji uspješnosti svih navedenih aktivnosti raspoređenih u navedene programe su uspjesi učenika, redovito održavanje sjednica Školskog odbora i ostalih sjednica. U školskog godini 2023./2024. 179 učenika završilo je razred s pozitivnim uspjehom. U školskog godini 2023./2024. učenici su postigli značajne rezultate. Na školskim natjecanjima sudjelovalo je oko 120 učenika. Na školskoj razini održana su natjecanja iz hrvatskog jezika, engleskog jezika, matematike, vjeronauka, geografije, povijesti, kemije, biologije, natjecanje u poznavanju prometnih i sigurnosnih pravila i upravljanja biciklom „Sigurno u prometu“, natjecanje mladih tehničara, natjecanje iz čitanja na glas, te natjecanje Čitanjem do zvijezda.

Ravnateljica:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sunčica Đuričić – Kocijan dipl.uč.